                 [image: image1.jpg]



                        Република Србија
МИНИСТАРСТВО ЗА ЉУДСКА И МАЊИНСКА

            ПРАВА И ДРУШТВЕНИ ДИЈАЛОГ

                Број: 011-00-00001/2021-01

          Датум: 3. фебруар 2021. године
                Булевар Михајла Пупина 2

                     Н о в и     Б е о г р а д

На основу члана 41. став 1. тачка 3) Закона о планском систему Републике Србије („Службени гласник РС”, број 30/18), Министарство за људска и мањинска права и друштвени дијалог објављује  

ПОЗИВ ЗА УЧЕШЋЕ У ЈАВНИМ КОНСУЛТАЦИЈАМА
РАДИ ПРИПРЕМЕ ТЕКСТА 

НАЦРТА ЗАКОНА О РОДНОЈ РАВНОПРАВНОСТИ
Министарство за људска и мањинска права и друштвени дијалог позива на on line јавне консултације све органе јавне власти, заинтересоване грађане и грађанке Републике Србије, привредне субјекте и социјалне партнере, организације цивилног друштва, представнике академске заједнице и друге заинтересоване субјекте у друштву да узму учешћа у јавним консултацијама ради припреме текста Нацрта закона о родној равноправности.

Своје предлоге и сугестије од значаја за израду поменутог закона, наведени актери могу дати на приложеном обрасцу и послати их најкасније до 20. фебруара 2021. године на адресу електронске поште: javnarasprava@minljmpdd.gov.rs, са назнаком: Коментари на Полазне основе за израду Нацрта закона о родној равноправности.

Образац и Полазне основе се могу преузети на Порталу е-Управе. 
